Document ID: /roh_data/filtered/fineweb-2-filterrobots_roh.jsonl.gz/63458

In derschader d'inquisiziun sin la Sicilia ha schlià l'arrest da chasa. Quai ha rapportà l'agentura da novitads taliana Ansa. Il medem mument ha il minister da l'intern talian Matteo Salvini declerà che tut saja pront per extrader Rackete. Quella saja in privel per la segirezza naziunala.
Passa duas emnas davant la costa taliana
- L'organisaziun tudestga Sea-Watch aveva spendrà 53 migrants davant la costa da la Libia ils 12 da zercladur 2019.
- Dapi lura ha ella spetgà adumbatten dad ir en in port talian.
- La chapitania dal bastiment ha argumentà sia decisiun da debartgar cun la situaziun desperada dals fugitivs a bord.
- La procura publica n'ha betg laschà valair questa argumentaziun, damai che 13 migrants han pudì debartgar per motivs da sanadad.
Avant paucs dis aveva la Tudestga da 31 onns manà il bastiment cun passa 40 fugitivs a bord en il port da l'insla siciliana Lampedusa malgrà in scumond talian.
RR novitads 10:00